**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՆՈՅԵՄԲԵՐԻ 28-Ի N 2071-Ն ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒՆԻՍԻ 2-Ի N 755-Ն ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը․**

Մինչև 2023 թվականի հուլիսի 13-ի «Լիցենզավորման մասին» օրենքում փոփոխություններ և լրացումներ կատարելու մասին» ՀՕ-255-Ն օրենքի (այսուհետ՝ Օրենք) ընդունումը պայթուցիկ նյութերի, պայթեցման սարքավորումների միայն արտադրության, առևտրի և պայթեցման աշխատանքների  գործունեության տեսակներով զբաղվելու  դեպքերում էր պահանջվում լիցենզավորում, և որոնք կարգավորված են Հայաստանի Հանրապետության կառավարության 2002 թվականի նոյեմբերի 28-ի «Հայաստանի Հանրապետությունում պայթուցիկ նյութերի և պայթեցման սարքավորումների արտադրության լիցենզավորման կարգը և լիցենզիայի ձևը հաստատելու մասին» N 2071-Ն և Հայաստանի Հանրապետության կառավարության 2011 թվականի հունիսի 2-ի«Պայթուցիկ նյութերի, պայթեցման սարքավորումների առևտրի և պայթեցման աշխատանքների կատարման լիցենզավորման կարգն ու լիցենզիայի և հաշվետվության ձևերը հաստատելու և Հայաստանի Հանրապետության կառավարության 2002 թվականի օգոստոսի 8-ի N 1348-Ն և N 1349-Ն որոշումներն ուժը կորցրած ճանաչելու մասին» N 755-Ն որոշումներով։

Սակայն Օրենքով նախատեսվեց նաև պայթուցիկ նյութերի, պայթեցման սարքավորումների ներմուծումը, արտահանումը, պահեստավորումը, տեղափոխումը և կիրառումը ևս դարձել լիցենզավորման ենթակա գործունեության տեսակներ։ Վերոգրյալով պայմանավորված 2023 թվականի նոյեմբերի 29-ին ընդունվեց Հայաստանի Հանրապետության վարչապետի «Լիցենզավորման մասին» օրենքում փոփոխություններ և լրացումներ կատարելու մասին» և «Տեխնիկական անվտանգության ապահովման պետական կարգավորման մասին» օրենքում փոփոխություններ և լրացում կատարելու մասին» Հայաստանի Հանրապետության օրենքների կիրարկումն ապահովող միջոցառումները հաստատելու մասին» N 1208-Ա որոշումը։ Նշված որոշմամբ նախատեսվեց նաև պայթուցիկ նյութերի, պայթեցման սարքավորումների ներմուծման, արտահանման, պահեստավորման, տեղափոխման և կիրառման լիցենզավորման կարգերի և լիցենզիայի ձևերի հաստատում։

Հիմք ընդունելով վերոգրյալը՝ անհրաժեշտություն է առաջացել ուժը կորցրած ճանաչել Հայաստանի Հանրապետության կառավարության 2002 թվականի նոյեմբերի 28-ի N 2071-Ն և Հայաստանի Հանրապետության կառավարության 2011 թվականի հունիսի 2-իN 755-Ն որոշումները։

**2. Կարգավորման նպատակը և բնույթը․**

Նախագծի ընդունման նպատակը ուժը կորցրած ճանաչել Հայաստանի Հանրապետության կառավարության 2002 թվականի նոյեմբերի 28-ի N 2071-Ն և Հայաստանի Հանրապետության կառավարության 2011 թվականի հունիսի 2-իN 755-Ն որոշումները, քանի որ ընդունվելուն են ՀՀ կառավարության համապատասխան որոշումներ, որոնք կկարգավորեն սույն հիմնավորման մեջ նշված լիցենզավորման ենթակա գործունեության տեսակները, այդ թվում՝ պայթուցիկ նյութերի, պայթեցման սարքավորումների արտադրության, առևտրի և պայթեցման աշխատանքների գործունեության տեսակները։

**3. Ակնկալվող արդյունքը.**

    Նախագծի ընդունման արդյունքում ուժը կորցրած կճանաչվի Հայաստանի Հանրապետության կառավարության 2002 թվականի նոյեմբերի 28-ի N 2071-Ն և Հայաստանի Հանրապետության կառավարության 2011 թվականի հունիսի 2-իN 755-Ն որոշումները, և կընդունվեն Հայաստանի Հանրապետության կառավարության նոր որոշումներ, որի արդյունքում պայթուցիկ նյութերի, պայթեցման սարքավորումների ներմուծումը, արտահանումը, պահեստավորումը, տեղափոխումը և կիրառումը ևս կբերվի լիցենզավորման դաշտ, ինչը հնարավորություն կտա վերահսկողության ավելի գործուն միջոցներ ձեռնարկելու և լիցենզիաների տրամադրման  ելակետային չափորոշիչներ և պարտադիր պահանջներ սահմանելու նշված ոլորտների համար:

**4. Նախագծի մշակման գործընթացում ներգրավված ինստիտուտները եւ անձինք.**

Նախագիծը մշակվել է Հայաստանի Հանրապետության ներքին գործերի նախարարության կողմից:

**5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները․**

Նախագծի ընդունման կապակցությամբ լրացուցիչ ֆինանսական միջոցների անհրաժեշտությունը բացակայում է: ՀՀ պետական կամ տեղական ինքնակառավարման մարմնի բյուջեի ծախսերի և եկամուտների ավելացում կամ նվազեցում չի նախատեսվում:

**6. Կապը ռազմավարական փաստաթղթերի հետ**.

    Նախագիծը կապված չէ ռազմավարական փաստաթղթերի հետ, սակայն բխում է «Լիցենզավորման մասին» օրենքում փոփոխություններ և լրացումներ կատարելու մասին» ՀՕ-255-Ն օրենքի և Հայաստանի Հանրապետության վարչապետի 2023 թվականի նոյեմբերի 29-ի «Լիցենզավորման մասին» օրենքում փոփոխություններ և լրացումներ կատարելու մասին» և «Տեխնիկական անվտանգության ապահովման պետական կարգավորման մասին» օրենքում փոփոխություններ և լրացում կատարելու մասին» Հայաստանի Հանրապետության օրենքների կիրարկումն ապահովող միջոցառումները հաստատելու մասին» N 1208-Ա որոշման պահանջներից։